**Előterjesztés munkaanyaga**

**a Képviselő-testület 2017. július 11-i ülésére**

6. napirend: **Óvodavezetői pályázat bírálata – óvodavezető megbízása**

A Képviselő-testület az április 20-i ülésén pályázatot írt ki az óvodavezetői feladatok ellátására, június 14-i beérkezési határidővel. A pályázat beadására nyitva álló határidő alatt egy pályázat sem érkezett, Czanik Lászlóné óvodavezető vezetői megbízása azonban július 31-én lejár.

A köznevelési törvény 68.§ (4) bekezdése az alábbiak szerint rendelkezik: „Ha jogszabályi előírás vagy a munkáltató döntése alapján a köznevelési intézmény vezetőjének megbízása, munkaszerződése határozott időre szól, és a határozott idő alapján a megbízás vagy a munkaszerződés utolsó napja nem a július 1-jétől augusztus 15-ig terjedő időszakra esne, a megbízás, a munkaszerződés lejártának időpontját akkor is erre az időszakra kell meghatározni, ha az a jogszabályi előírás vagy munkáltatói döntés alapján meghatározott határidő végénél legfeljebb hat hónappal korábban vagy később járna le.

A fentiek alapján javasoljuk, hogy a Képviselő-testület 2017. augusztus 1-től 2018. július 31-ig terjedő egy év határozott időre bízza meg Czanik Lászlónét a Délegyházi Napsugár Óvoda és a Zsebi-baba Családi Bölcsőde intézményvezetői (magasabb vezetői) feladatainak ellátásával.

*Határozati javaslat:*

*Délegyháza Község Önkormányzat Képviselő-testülete eldönti, hogy 2017. augusztus 1-től 2018. július 31-ig terjedő egy év határozott időre megbízza Czanik Lászlóné (2337 Délegyháza, Petőfi u. 36. sz. alatti lakos) jelenleg közalkalmazotti jogviszonyban álló óvodapedagógust a Délegyházi Napsugár Óvoda és a Zsebi-baba Családi Bölcsőde intézményvezetői (magasabb vezetői) feladatainak ellátásával. Illetményét a Kjt. és a köznevelési törvény szerinti besorolás alapján, a jelenleg hatályos mértékű vezetői pótlék alkalmazásával állapítja meg.*

*Határidő: 2017. július 31.*

*Felelős: Polgármester, jegyző, személyügyi előadó*

Összeállította: Varju Miklósné – dr. Molnár Zsuzsanna

Előterjesztéssé nyilvánítva: 2017. július 10.